Κύπελλο Ελευθερίας ποδοσφαίρου 1945

Το **Κύπελλο Ελευθερίας** ήταν η μόνη επίσημη ποδοσφαιρική διοργάνωση η οποία διεξήχθη στην Ελλάδα μέσα στην χρονική διάρκεια της περιόδου 1944–1945. Διοργανώθηκε από τον Απρίλιο έως τον Ιούλιο του 1945, υπό την αιγίδα της Ελληνικής Ποδοσφαιρικής Ομοσπονδίας (Ε.Π.Ο.), με πρωτοβουλία των ομάδων Α΄ Κατηγορίας της Ε.Π.Σ. Αθηνών και της Ε.Π.Σ. Πειραιώς. Οι ομάδες χωρίστηκαν σε 2 ομίλους: των ισχυρών και των αδύνατων. Για κάθε όμιλο αθλοθετήθηκε ένα διαφορετικό κύπελλο, από την εφημερίδα «Εμπρός» για τον α΄ όμιλο και από το Υπουργείο Εθνικής Παιδείας για τον β΄ όμιλο. Όμως, και οι 2 τελικοί έληξαν ισόπαλοι και δεν επαναλήφθηκαν, όπως προέβλεπε η προκήρυξη, με αποτέλεσμα τα κύπελλα να μην απονεμηθούν.

## Κύπελλο Ελευθερίας
Τον Απρίλιο του 1945:
: *"Αι διοικήσεις 14 ποδοσφαιρικών σωματείων Α΄ Κατηγορίας Αθηνών και Πειραιώς προσήλθον εις την απόφασιν όπως προκηρύξουν διασυλλογικούς ποδοσφαιρικούς αγώνας μεταξύ των ομάδων των, αφ' ενός μεν δια να τονώσωσιν την αγωνιστικήν κίνησιν της παιδιάς, αφ' ετέρου δε δια να εορτάσωσι κατά τον πανηγυρικώτερον δυνατόν τρόπον την, μετά τετραετή δουλείαν, απελευθέρωσιν της πατρίδος μας. Αι ομάδες αναλόγως της δυναμικότητός των διηρέθησαν εις δύο ομίλους... Δια την νικήτριαν εκάστου ομίλου αθλοθετείται ξεχωριστόν έπαθλον... Το «ΕΜΠΡΟΣ» αθλοθετεί δια την νικήτριαν ομάδαν του Α΄ Ομίλου βαρύτιμον έπαθλον εις το οποίον εδόθη ο τίτλος *'"ΚΥΠΕΛΛΟΝ ΕΛΕΥΘΕΡΙΑΣ"**.''

Οι αγώνες ξεκίνησαν στις 29 Απριλίου 1945 και συνεχίζονταν κάθε Κυριακή έως το τέλος Ιουνίου του 1945. Στις 4 Ιουλίου 1945 διεξήχθησαν οι 2 τελικοί αγώνες. Οι ομάδες χωρίστηκαν σε 2 ομίλους α΄ και β΄, σύμφωνα με τη δυναμικότητά τους και για το νικητή κάθε ομίλου προβλεπόταν ξεχωριστό κύπελλο. Ουσιαστικά οι 2 όμιλοι χώρισαν τις ομάδες σε α΄ και β΄ κατηγορίας. Το κύπελλο του α΄ ομίλου (των ισχυρών ομάδων) αθλοθέτησε η εφημερίδα «Εμπρός» και του β΄ ομίλου (των αδύναμων) το [[Υπουργείο Εθνικής Παιδείας και Θρησκευμάτων|Υπουργείο Εθνικής Παιδείας]]. Το σύστημα διεξαγωγής περιλάμβανε πρωτάθλημα ενός γύρου και τελικό μεταξύ των δύο πρώτων στις βαθμολογίες κάθε ομίλου.

Στον α΄ όμιλο (των ισχυρών) στην πρώτη θέση ισοβάθμησαν ο [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] με την [[Α.Ε.Κ. (ποδόσφαιρο ανδρών)|Α.Ε.Κ.]] που παρέμειναν αήττητοι, με την [[Α.Ε.Κ. (ποδόσφαιρο ανδρών)|Α.Ε.Κ.]] να έχει καλύτερο [[διαφορά τερμάτων|συντελεστή τερμάτων]] (επίθεση/άμυνα), κριτήριο που ίσχυε τότε στις ισοβαθμίες: 9,00 έναντι 5,20 του [[Ολυμπιακός Σ.Φ.Π. (ποδόσφαιρο ανδρών)|Ολυμπιακού Πειραιώς]]. Όμως, η πρώτη θέση δεν πρόσφερε κάποιο πλεονέκτημα, αφού προβλεπόταν τελικός αγώνας μεταξύ των 2 πρώτων για την κατάκτηση του κυπέλλου. Ο [[Παναθηναϊκός (ποδόσφαιρο ανδρών)|Παναθηναϊκός]] δεν μπόρεσε να πρωταγωνιστήσει, διότι το Πάσχα του 1945 τιμωρήθηκε από την [[Ένωση Ποδοσφαιρικών Σωματείων Αθηνών|Ε.Π.Σ. Αθηνών]] με αποκλεισμό από κάθε αγώνα, όταν χρησιμοποίησε έναν παίκτη του [[Πανιώνιος (ποδόσφαιρο)|Πανιωνίου]] σε αγώνα του [[Κύπελλο Πάσχα (ποδόσφαιρο ανδρών)|Κυπέλλου Πάσχα]] χωρίς άδεια. Έτσι δεν μπόρεσε να συνεχίσει μετά το πρώτο ματς, καθώς απειλείτο με αποκλεισμό όποια ομάδα αγωνιζόταν εναντίον του. Καθώς οι διεκδικητές του τίτλου ξεκαθάρισαν γρήγορα, πολλοί αγώνες ματαιώθηκαν για οικονομικούς λόγους. Στον β΄ όμιλο στη βαθμολογία επικράτησε ο [[Π.Α.Ο. Ατρόμητος Πειραιώς|Ατρόμητος Πειραιώς]].

Στους τελικούς αναμετρήθηκαν οι δύο πρώτοι της βαθμολογίας του κάθε ομίλου. Οι δύο τελικοί διεξήχθησαν την ίδια ημέρα, στις 4 Ιουλίου 1945, στο [[Γήπεδο Απόστολος Νικολαΐδης|γήπεδο Λεωφόρου Αλεξάνδρας]]. Αναμετρήθηκαν [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] – [[Α.Ε.Κ. (ποδόσφαιρο ανδρών)|Α.Ε.Κ.]] για τον α΄ όμιλο και [[Π.Α.Ο. Ατρόμητος Πειραιώς|Ατρόμητος Πειραιώς]] – Α.Ε. Παγκρατίου για τον β΄ όμιλο. Και οι δύο τελικοί έληξαν ισόπαλοι αλλά δεν επαναλήφθηκαν, αν και προβλεπόταν.

=== Συμμετοχές ===
Τα 14 σωματεία που έλαβαν μέρος ήταν τα εξής ανά όμιλο:
* Α΄ όμιλος (ισχυρών) (8): [[Αθηναϊκός Α.Σ. Βύρωνα (ποδόσφαιρο)|Αθηναϊκός]], [[Απόλλων Σμύρνης (ποδόσφαιρο)|Απόλλων Αθηνών]], [[Α.Ο. Αστέρας Ζωγράφου|Αστήρ Αθηνών]], [[Α.Ε.Κ. (ποδόσφαιρο ανδρών)|Α.Ε.Κ.]], [[Εθνικός Πειραιώς (ποδόσφαιρο ανδρών)|Εθνικός Πειραιώς]], [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]], [[Παναθηναϊκός (ποδόσφαιρο ανδρών)|Παναθηναϊκός]], [[Πανιώνιος (ποδόσφαιρο)|Πανιώνιος]]. 
* Β΄ όμιλος (αδύναμων) (6): [[Δ.Α.Ο. Αργοναύτης Πειραιά|Αργοναύτης Πειραιώς]], Αρίων Κολωνακίου, [[Α.Π.Σ. Ατρόμητος Αθηνών|Ατρόμητος Αθηνών]], [[Π.Α.Ο. Ατρόμητος Πειραιώς|Ατρόμητος Πειραιώς]], Α.Ε. Παγκρατίου, [[Θησέας Πειραιώς|Θησεύς Πειραιώς]].

== Α΄ όμιλος ==
=== Βαθμολογία ===

<sup>1</sup> Πολλά ματς ματαιώθηκαν, όταν ξεχώρισαν οι διεκδικητές.<br /><sup>2</sup> Ο [[Παναθηναϊκός (ποδόσφαιρο ανδρών)|Παναθηναϊκός]] τιμωρήθηκε από την [[Ένωση Ποδοσφαιρικών Σωματείων Αθηνών|Ε.Π.Σ. Αθηνών]] και δεν έδωσε άλλο ματς.

=== Αποτελέσματα ===
Είναι γνωστά τα εξής αποτελέσματα:

==== 29/4/1945 ====
* [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] – [[Εθνικός Πειραιώς (ποδόσφαιρο ανδρών)|Εθνικός Πειραιώς]]: 8–2
* [[Πανιώνιος (ποδόσφαιρο)|Πανιώνιος]] – [[Α.Ο. Αστέρας Ζωγράφου|Αστήρ Αθηνών]]: 2–3
* [[Α.Ε.Κ. (ποδόσφαιρο ανδρών)|Α.Ε.Κ.]] – [[Αθηναϊκός Α.Σ. Βύρωνα (ποδόσφαιρο)|Αθηναϊκός]]: 2–0

==== 6/5/1945 ====
* [[Παναθηναϊκός (ποδόσφαιρο ανδρών)|Παναθηναϊκός]] – [[Α.Ο. Αστέρας Ζωγράφου|Αστήρ Αθηνών]]: 1–2
* [[Πανιώνιος (ποδόσφαιρο)|Πανιώνιος]] – [[Απόλλων Σμύρνης (ποδόσφαιρο)|Απόλλων Αθηνών]] 0–2

==== 13/5/1945 ====
* ''[[Α.Ε.Κ. (ποδόσφαιρο ανδρών)|Α.Ε.Κ.]] – [[Α.Ο. Αστέρας Ζωγράφου|Αστήρ Αθηνών]]: 1–2'' (διεκόπη στο 82΄ και ακυρώθηκε)   
* [[Πανιώνιος (ποδόσφαιρο)|Πανιώνιος]] – [[Εθνικός Πειραιώς (ποδόσφαιρο ανδρών)|Εθνικός Πειραιώς]]: 2–4

==== 20/5/1945 ====
* [[Εθνικός Πειραιώς (ποδόσφαιρο ανδρών)|Εθνικός Πειραιώς]] – [[Α.Ο. Αστέρας Ζωγράφου|Αστήρ Αθηνών]]: 5–2
* [[Απόλλων Σμύρνης (ποδόσφαιρο)|Απόλλων Αθηνών]] – [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] 1–4
* [[Πανιώνιος (ποδόσφαιρο)|Πανιώνιος]] – [[Αθηναϊκός Α.Σ. Βύρωνα (ποδόσφαιρο)|Αθηναϊκός]]: 0–3

==== 3/6/1945 ====
* [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] – [[Πανιώνιος (ποδόσφαιρο)|Πανιώνιος]]: 6–0
* [[Α.Ε.Κ. (ποδόσφαιρο ανδρών)|Α.Ε.Κ.]] – [[Απόλλων Σμύρνης (ποδόσφαιρο)|Απόλλων Αθηνών]]: 3–0
* [[Αθηναϊκός Α.Σ. Βύρωνα (ποδόσφαιρο)|Αθηναϊκός]] – [[Εθνικός Πειραιώς (ποδόσφαιρο ανδρών)|Εθνικός Πειραιώς]]: 4–2

==== 10/6/1945 ====
* [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] – [[Αθηναϊκός Α.Σ. Βύρωνα (ποδόσφαιρο)|Αθηναϊκός]]: 4–1
* [[Α.Ε.Κ. (ποδόσφαιρο ανδρών)|Α.Ε.Κ.]] – [[Εθνικός Πειραιώς (ποδόσφαιρο ανδρών)|Εθνικός Πειραιώς]]: 7–1

==== 17/6/1945 ====
* [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] – [[Α.Ο. Αστέρας Ζωγράφου|Αστήρ Αθηνών]]: 4–1
* [[Α.Ε.Κ. (ποδόσφαιρο ανδρών)|Α.Ε.Κ.]] – [[Πανιώνιος (ποδόσφαιρο)|Πανιώνιος]]: 4–0

==== 26/6/1945 ====
* [[Α.Ε.Κ. (ποδόσφαιρο ανδρών)|Α.Ε.Κ.]] – [[Α.Ο. Αστέρας Ζωγράφου|Αστήρ Αθηνών]]: 2–1 (επανάληψη)

== Β΄ όμιλος ==
=== Βαθμολογία ===

<sup>1</sup> Λείπει το αποτέλεσμα του αγώνα: [[Π.Α.Ο. Ατρόμητος Πειραιώς|Ατρόμητος Πειραιώς]] – [[Δ.Α.Ο. Αργοναύτης Πειραιά|Αργοναύτης Πειραιώς]].<br /><sup>2</sup> Ο Αρίων Κολωνακίου πιθανότατα είχε αποχωρήσει, οπότε στους αγώνες με: Α.Ε. Παγκρατίου, [[Α.Π.Σ. Ατρόμητος Αθηνών|Ατρόμητο Αθηνών]] και [[Θησέας Πειραιώς|Θησέα Πειραιώς]] μάλλον μηδενίστηκε.

=== Αποτελέσματα ===
Είναι γνωστά τα εξής αποτελέσματα:

==== 29/4/1945 ====
* [[Π.Α.Ο. Ατρόμητος Πειραιώς|Ατρόμητος Πειραιώς]] – [[Α.Π.Σ. Ατρόμητος Αθηνών|Ατρόμητος Αθηνών]]: 9–1
* Α.Ε. Παγκρατίου – [[Θησέας Πειραιώς|Θησεύς Πειραιώς]]: 10–0
* [[Δ.Α.Ο. Αργοναύτης Πειραιά|Αργοναύτης Πειραιώς]] – Αρίων Κολωνακίου: 2–1

==== 6/5/1945 ====
* [[Π.Α.Ο. Ατρόμητος Πειραιώς|Ατρόμητος Πειραιώς]] – [[Δ.Α.Ο. Αργοναύτης Πειραιά|Αργοναύτης Πειραιώς]]: ;

==== 13/5/1945 ====
* [[Α.Π.Σ. Ατρόμητος Αθηνών|Ατρόμητος Αθηνών]] – [[Δ.Α.Ο. Αργοναύτης Πειραιά|Αργοναύτης Πειραιώς]]: 4–1
* [[Π.Α.Ο. Ατρόμητος Πειραιώς|Ατρόμητος Πειραιώς]] – [[Θησέας Πειραιώς|Θησεύς Πειραιώς]]: 3–0

==== 20/5/1945 ====
* [[Π.Α.Ο. Ατρόμητος Πειραιώς|Ατρόμητος Πειραιώς]] – Α.Ε. Παγκρατίου: 3–0
* [[Α.Π.Σ. Ατρόμητος Αθηνών|Ατρόμητος Αθηνών]] – [[Θησέας Πειραιώς|Θησεύς Πειραιώς]]: 2–0 χωρίς αγώνα

==== 3/6/1945 ====
* [[Π.Α.Ο. Ατρόμητος Πειραιώς|Ατρόμητος Πειραιώς]] – Αρίων Κολωνακίου: 7–0
* Α.Ε. Παγκρατίου – [[Α.Π.Σ. Ατρόμητος Αθηνών|Ατρόμητος Αθηνών]]: 6–2
* [[Δ.Α.Ο. Αργοναύτης Πειραιά|Αργοναύτης Πειραιώς]] – [[Θησέας Πειραιώς|Θησεύς Πειραιώς]]: 4–0

==== 10/6/1945 ====
* Α.Ε. Παγκρατίου – [[Δ.Α.Ο. Αργοναύτης Πειραιά|Αργοναύτης Πειραιώς]]: 5–0
* Αρίων Κολωνακίου – [[Α.Π.Σ. Ατρόμητος Αθηνών|Ατρόμητος Αθηνών]]: ;

== Τελικοί ==
Οι τελικοί των 2 ομίλων διεξήχθησαν την ίδια ημέρα, στις 4 Ιουλίου 1945, στο [[Γήπεδο Απόστολος Νικολαΐδης|γήπεδο Λεωφόρου Αλεξάνδρας]], με κάθε επισημότητα. Προηγήθηκε στις 4 μ.μ. ο τελικός του β΄ ομίλου μεταξύ [[Π.Α.Ο. Ατρόμητος Πειραιώς|Ατρόμητου Πειραιώς]] – Α.Ε. Παγκρατίου για την κατάκτηση του Κυπέλλου Ελευθερίας του [[Υπουργείο Εθνικής Παιδείας και Θρησκευμάτων|Υπουργείου Εθνικής Παιδείας]]. Ακολούθησε στις 6 μ.μ. ο τελικός των ισχυρών ομάδων του α΄ ομίλου μεταξύ [[Ολυμπιακός Σ.Φ.Π. (ποδόσφαιρο ανδρών)|Ολυμπιακού Πειραιώς]] – [[Α.Ε.Κ. (ποδόσφαιρο ανδρών)|Α.Ε.Κ.]], για την κατάκτηση του Κυπέλλου Ελευθερίας της εφημερίδας «Εμπρός». Στην ουσία ο τελικός του α΄ ομίλου αποτελούσε τον τελικό για την ανάδειξη του ανεπίσημου Κυπελλούχου Ελλάδας. Η προσέλευση των θεατών ήταν μεγάλη και τα εισιτήρια των αγώνων κόστιζαν 150 και 100 [[Δραχμή|δρχ.]].

Και οι 2 τελικοί έληξαν ισόπαλοι, χωρίς να ακολουθήσει παράταση. Οπότε τα κύπελλα δεν απονεμήθηκαν και προγραμματίστηκε οι αγώνες να επαναληφθούν. Ο επαναληπτικός τελικός του β΄ ομίλου προγραμματίστηκε να γίνει στο ίδιο γήπεδο, την Κυριακή 8 Ιουλίου 1945 αλλά είναι άγνωστο αν διεξήχθη και ποιο ήταν το αποτέλεσμα. Ο επαναληπτικός τελικός του α΄ ομίλου δεν ορίστηκε, διότι ο [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] είχε προγραμματισμένο ταξίδι στην [[Κωνσταντινούπολη]] για φιλικούς αγώνες. Λόγω καλοκαιριού και λήξης της σεζόν, τελικά ο τελικός δεν επαναλήφθηκε. Ως άτυπος επαναληπτικός τελικός θεωρήθηκε ο επόμενος αγώνας που έδωσαν οι δυο ομάδες στις 26 Δεκεμβρίου 1945 στο [[Στάδιο Γεώργιος Καραϊσκάκης|Στάδιο «Γεώργιος Καραϊσκάκης»]], ο οποίος όμως δεν έγινε λόγω ραγδαίας βροχόπτωσης και μετατέθηκε για τις 30 Δεκεμβρίου 1945. Όμως και ο αγώνας αυτός δεν έμελλε να τελειώσει, διότι διεκόπη λόγω επεισοδίων ανάμεσα στους φιλάθλους, οι οποίοι έφτασαν να λιθοβολήσουν τους παίκτες. Ένταση υπήρχε και στον αγωνιστικό χώρο. Είναι χαρακτηριστικό πως ακόμα και για το σκορ στο σημείο της διακοπής δεν υπήρξε συμφωνία. Οι φίλαθλοι της [[Α.Ε.Κ. (ποδόσφαιρο ανδρών)|Α.Ε.Κ.]] ισχυρίζονταν πως νικούσαν με 3–1, ενώ οι φίλαθλοι του [[Ολυμπιακός Σ.Φ.Π. (ποδόσφαιρο ανδρών)|Ολυμπιακού Πειραιώς]] πως έχαναν μόνο με 2–3. Μετά τα επεισόδια, ματαιώθηκε και ο αγώνας ρεβάνς που είχε οριστεί για τις 6 Ιανουαρίου 1946 στο [[Γήπεδο Απόστολος Νικολαΐδης|γήπεδο Λεωφόρου Αλεξάνδρας]].

* **Οι δύο τελικοί**: 
* [[Γήπεδο Απόστολος Νικολαΐδης|Γήπεδο Λεωφόρου Αλεξάνδρας]], Τετάρτη 4 Ιουλίου 1945:
** ''Α΄ όμιλος'': [[Ολυμπιακός Σ.Φ.Π. (ποδόσφαιρο ανδρών)|Ολυμπιακός Πειραιώς]] – [[Α.Ε.Κ. (ποδόσφαιρο ανδρών)|Α.Ε.Κ.]]: 3–3 (Βάζος 21΄, 52΄, Δεπούντης 38΄ – Κουτσουλιέρης 25΄, Ντολόης 34΄, Μαρόπουλος 51΄)
** ''Β΄ όμιλος'': [[Π.Α.Ο. Ατρόμητος Πειραιώς|Ατρόμητος Πειραιώς]] – Α.Ε. Παγκρατίου: 2–2 (ημίχρονο 1–2)
* **Επαναληπτικός τελικός Β΄ ομίλου**:
* [[Γήπεδο Απόστολος Νικολαΐδης|Γήπεδο Λεωφόρου Αλεξάνδρας]], Κυριακή 8 Ιουλίου 1945:
** [[Π.Α.Ο. Ατρόμητος Πειραιώς|Ατρόμητος Πειραιώς]] – Α.Ε. Παγκρατίου: [;].
* **Άτυπος επαναληπτικός τελικός Α΄ ομίλου''':
* Στάδιο «Γεώργιος Καραϊσκάκης», Τετάρτη 26 Δεκεμβρίου 1945: αναβλήθηκε λόγω καταρρακτώδους βροχής.
* Στάδιο «Γεώργιος Καραϊσκάκης», Κυριακή 30 Δεκεμβρίου 1945: 
** Ολυμπιακός Πειραιώς – Α.Ε.Κ.: διεκόπη 2 φορές λόγω επεισοδίων, συνεχίστηκε και τελικά διεκόπη λόγω σκότους, ενώ το σκορ ήταν 1–3 ή 2–3.

## Παραπομπές


## Πηγές
* Εφημερίδα «Εμπρός» Μαΐου–Ιουνίου–Ιουλίου 1945

Κατηγορία:Εγχώρια ποδοσφαιρικά κύπελλα 1944-1945
Κατηγορία:Ποδοσφαιρικές διοργανώσεις Ελλάδας